Maġistrat intalbet tinvestiga l-allegazzjoni ta' mara li qed issostni li żewġha kien qed jipprova jqabbad lil xi ħadd biex joqtolha. Il-mara hija ċittadina Russa u hija miżżewġa raġel Malti. Hi ppreżentat filmati bħalha evidenza tal-allegazzjoni tagħha. Fil-filmati jidher raġel mill-Ażerbajġan li kien jaħdem f'Malta u għex ħdejn din il-koppja. Fil-filmat bil-lingwa Russa, ir-raġel qal li ħassu xxukkjat meta ntalab jgħin fil-qtil tal-mara. Huwa qal li t-talba saret mir-raġel Malti. Huwa stqarr li pprova jtawwal iż-żmien billi għamilha tabirruħu li kien qed jipprova jsib hitman permezz ta' ħuh. Ħuh kien serva terminu twil ta' ħabs f'pajjiżu. Il-mara kienet għamlet rapport tal-Pulizija dwar l-allegat attentat ta' qtil. Filwaqt li jidher li l-pulizija bdiet l-investigazzjoni tagħha, ma nfetħitx inkjesta maġisterjali. Il-mara insistiet li żewġha għandu ħafna kuntatti f'Malta. Dan il-kliem intqal ukoll mir-raġel li kien qed jitkellem fil-filmat. Il-mara qed titlob lill-Qorti tibda inkjesta maġisterjali, biex ikun hemm preservazzjoni tal-provi, u biex iċ-ċittadin tal-Ażerbajġan jinġieb Malta u jingħata l-opportunità li jixhed. Il-mara qed tallega wkoll li kien hemm kameras tas-sigurta li ġew installati bil-moħbi fir-residenza tagħha. .td_uid_3_611bcd0f1fa92_rand.td-a-rec-img{text-align:left}.td_uid_3_611bcd0f1fa92_rand.td-a-rec-img img{margin:0 auto 0 0}